**Javni poziv za učešće direktnih korisnika (privrednih subjekata) u spovođenju mera energetske sanacije porodičnih kuća i stanova na teritoriji opštine Dimitrovgrad - Opština Dimitrovgrad**

 on 2023-08-17 09:23

Poštovani,

1. **Kao privredni subjekt koji je zainteresovan za prijavu na ovaj Javni poziv, molimo Vas za preciznu informaciju koji je rok za prijavu, s obzirom da u konkursnoj dokumentaciji piše da je rok 30.11.2027.**

Srdačan pozdrav! / Best regards!

**Odgovor:**

Поштовани,  
  
Јавни позив за привредне субјекте је стално отворен, а најдуже до 30.11.2027. године.  
Међутим, Комисија која спроводи конкурс за реализацију мера енергетске санације на сваких 15 дана објављује Листу привредних субјеката који су се пријавили на јавни позив и испуњавају тражене услове. Прва листа привредних субјеката биће објављена 15 дана од дана расписивања конкурса, најкасније почетком септембра. Након тога ће бити расписан конкурс за грађане, али ће грађани моћи да узимају предрачуне и уговарају радове само са привредним субјетима који су објављени на Листи привредних субјеката.  
Уколико поднесете пријаву до краја наредне недеље и Комисија утврди да испуњавате услове, ваша фирма ће бити уписана на првој Листи привредних субјеката која ће бити јавно доступна грађанима, док уколико пријаву поднесете касније, иста ће накнадно бити уписана на Листу.  
Такође, напомињемо да ће Листа одобрених привредних субјеката важити до завршетка пројекта „Чиста енергија и енергетска ефикасност за грађане у Србији“, односно да је довољно да једном поднесете пријаву која ће важити наредних 4-5 година, колико ће се овај Програм спроводити на територији општине Димитровград, што даље значи да ће грађани моћи да аплицирају са Вашим понудама (предрачунима) за реализацију мера енергетске санације.  
  
Наведено можете прочитати у Јавном позиву, у поглављу VII "УТВРЂИВАЊЕ ЛИСТЕ  ПРИВРЕДНИХ СУБЈЕКАТА".  
  
За сва питања стојимо Вам на располагању. Срдачан поздрав.  
  
С поштовањем,  
Комисија за еализацију мера енергетске санације у 2023. години